**רחוב קפלן** הוא רחוב וציר תנועה ראשי במרכז תל אביב הקרוי על שם אליעזר קפלן. הרחוב מהווה את אחד מצירי הכניסה הראשיים למרכז העיר מנתיבי איילון, מגבעתיים ומדרום רמת גן. ראשית הרחוב במחלף קפלן ומפגש הרחובות דרך בגין (דרך פתח תקווה) וגבעת התחמושת (קטע הרחוב הקצר שבין דרך בגין ונתיבי איילון). סופו של הרחוב במפגש הרחובות אבן גבירול ודיזנגוף.

הרחוב נבנה על תשתית "דרך הים" - הרחוב הרוחבי הראשי של מושבת הטמפלרים שרונה, שנבנתה בצורת צלב. הרחוב האורכי שניצב לו היה רחוב כריסטוף הופמן (Christoph-Hoffmann-Straße) הוא רחוב דוד אלעזר כיום. רחוב קפלן היה מחובר בצדו המערבי לשביל שחיבר בין יפו והכפר סומייל ובצדו המזרחי לדרך "נבלוס-דמסקוס" (דרך בגין). בשנת 1939 גורשו הטמפלרים מארץ ישראל ועם קום המדינה הפכו מבני הטמפלרים למבנים ששירתו את מדינת ישראל, לאחר שימוש דומה בהם על ידי המנדט הבריטי.

בשנות ה-60 וה-70 של המאה ה-20 הוקמו בחלקו המערבי של הרחוב ובסביבתו (גם ברחוב דובנוב הניצב לו שהיה מחוץ לתחומי המושבה הישנה), בנייני ציבור מוסדיים רבים, בהם בניין הסוכנות היהודית ובית ההסתדרות הציונית העולמית (אשר נמצא בפינת רחוב לאונרדו דה וינצ'י), בית העיתונאים על שם סוקולוב, בית הסופר, בית יכין ועוד. רוב הבניינים האלו נבנו בסגנון הברוטליזם שאפיין את הבנייה בארץ באותן שנים, והם חלק ממרכז עסקים הנמשך גם בשדרות שאול המלך. מצפון לרחוב קפלן נמצא מחנה רבין, ובו משרד הביטחון, מוצב הפיקוד העליון של צה"ל, מטה חיל האוויר ומטה חיל הים. הרחוב הוא מיקום פופולרי להפגנות נגד משרד הביטחון.

בשנת 2005 הוקם ברחוב קפלן פינת דרך בגין מגדל היובל, שהוא גורד השחקים החמישי בגובהו בישראל והשלישי בגובהו בתל אביב.

עם גידול עומסי התנועה בתל אביב היה צורך בהרחבת הרחוב על מנת לאפשר קיבולת גדולה יותר של כלי רכב. תוכניות העירייה להרחבת הכביש התנגשו עם התנגדות המועצה לשימור אתרים על רקע הכוונה להרוס חלק מהמבנים בסגנון האדריכלות הטמפלרית. לאור הכרזת המבנים לשימור הוחלט בתחילת שנות ה-2000 על פרויקט הרחבת הכביש אשר במסגרתו הוזזו בשנת 2005 חמישה מבנים לשימור. פרויקט הזזת המבנים היה הראשון מסוגו שנעשה בישראל ואותו ביצע האדריכל אמנון בר אור. חמישה מבנים הוזזו מרחק של כ-30 מ'. עלות פרויקט הזזת המבנים הייתה כ-26 מיליון שקלים.

הרחבת הרחוב הסתיימה בשנת 2008 ואולם החל משנת 2011 עברו בתי המושבה שיפוץ ושימור עד לפתיחתם ב-2014 כמתחם שרונה.

ביולי 2008, במסגרת חגיגות שנת המאה לתל אביב, תלתה העירייה לאורך הרחוב את דגלי אומות העולם כדי להפוך את הרחוב לשער הכניסה לעיר ולמתגו כ"שדרת האומות".

בינואר 2020 נסלל ברחוב נת"צ משני הכיוונים.

בשנת 2023 הושלמה בנייתם של מגדלי דה וינצ'י, זוג מגדלי מגורים בני 44 קומות כל אחד, בפינת הרחובות קפלן ודה וינצ'י.

הפגנות ברחוב
------------

כרחוב מרכזי השוכן לצד הקריה וקריית הממשלה, משמש הרחוב לעיתים קרובות זירה להפגנות ופעולות מחאה, זאת במיוחד לאחר הרחבתו שאיפשרה בין השאר את המקום לפעילות זו. מעת לעת נערכים מול הקריה הפגנות קטנות אולם במהלך המחאה החברתית בשנים 2011 ו-2012 נערכו ברחוב שתי הפגנות ענק בשטח הרחוב: ב-5 באוגוסט 2011 נערכה עצרת ברחוב שבה השתתפו כ-300,000 איש, וב-14 ביולי 2012 נערכה ברחוב עצרת במלאת שנה למחאה בה השתתפו כ-10,000 איש אשר הסתיימה עם הצתתו העצמית של משה סילמן.
במסגרת המחאה נגד ממשלת ישראל השלושים ושבע, משמש הרחוב את מוקד ההפגנות הגדול ביותר מדי שבוע עם הפגנות המוניות של עשרות אלפי מפגינים.

גלריה
-----

|  |
| --- |
| * בית בסגנון טמפלרי כיום בתחומי הקריהבית בסגנון טמפלרי כיום בתחומי הקריה
* בית העם הטמפלרי ברחוב קפלן פינת דוד אלעזר בתל אביב, לקראת הזזה. הסימונים האדומים על גבי הקיר מסמנים את הסדקים הקיימים על מנת לאתר בקלות סדקים חדשים תוך כדי הזזהבית העם הטמפלרי ברחוב קפלן פינת דוד אלעזר בתל אביב, לקראת הזזה. הסימונים האדומים על גבי הקיר מסמנים את הסדקים הקיימים על מנת לאתר בקלות סדקים חדשים תוך כדי הזזה
* בתי הטמפלרים עם תום ההזזה ודגלי אומות העולם לאורך הרחובבתי הטמפלרים עם תום ההזזה ודגלי אומות העולם לאורך הרחוב
 |


|  |
| --- |
| * בית הסוכנות היהודיתבית הסוכנות היהודית
* בית העיתונאים על שם סוקולובבית העיתונאים על שם סוקולוב
* בתי שרונה לאחר ההזזה. צולם ממצפה עזריאליבתי שרונה לאחר ההזזה. צולם ממצפה עזריאלי
 |

ראו גם
------

* הקריה
* שרונה (מושבה)

קישורים חיצוניים
----------------

ויקישיתוף מדיה וקבצים בנושא **רחוב קפלן** בוויקישיתוף

|  |
| --- |
| 
**ראו גם:**

**מדריך רחובות תל אביב-יפו**
 |

* על הרחבת הרחוב באתר נתיבי איילון
* דוד הכהן, הקריה: הושלם פרויקט הזזת בתי הטמפלרים, באתר ynet, 7 בדצמבר 2005
* מיכאל יעקובסון, הבניין הלבן עם הכובע השחור: בית האיכרים מצטרף למסחר באינטרנט, באתר Xnet‏, 25 ביוני 2016

הערות שוליים
------------

1. ↑  על פי **תמר טוכלר**, רכזת מחוז תל אביב והמרכז במועצה לשימור אתרים
2. ↑  חנוכת מתחם שרונה ואפיון רחוב קפלן כשער הכניסה לעיר באתר אירועי המאה
3. ↑  אתר למנויים בלבד אסנת ניר, שיפור התחבורה הציבורית בצומת עזריאלי: נת"צ נפתח לתנועה ברחוב קפלן, באתר TheMarker‏, 28 בינואר 2020
4. ↑  צפו: 320 אלף הפגינו ברחבי הארץ, באתר ‏מאקו‏, 5 באוגוסט 2011

**שדרות שאול המלך** ו**רחוב קפלן**  
ניתן ללחוץ על הקישורים לשמות המקומות.| 

1 לונדון מיניסטורס, 2 בית אמות משפט, 3 מגדל מרגנית, 4. מגדל המטכ"ל, 5. תחנת הרכבת תל אביב השלום,
6. גשר עזריאלי, 7. מגדל היובל, 8. המשכן לאמנויות הבמה, 9. ספריית בית אריאלה, 10. מוזיאון תל אביב לאמנות,
11. היכל המשפט, 12. מגדל המוזיאון, 13. בית אסיה, 14. מגדל אמות השקעות, 15. בית אמריקה,
16. בית אירופה, 17. בית הדר דפנה, 18. בית ציוני אמריקה, 19. מכון תל אביב לחזנות,
20. בית העיתונאים על שם סוקולוב, 21. בית הסופר, 22. מגדל דניאל פריש, 23. בית שלום עליכם,
24. התיאטרון הקאמרי, 25. תחנת שאול המלך, 26. בית וילהלם אברלה, 27. מגדלי דה וינצ'י |